ai4bharat/Pralekha huggingface dataset:
কয়লামন্ত্রক
অস্ট্রেলিয়ার প্রতিনিধি দল কেন্দ্রীয় মন্ত্রী শ্রী প্রহ্লাদ যোশীর সঙ্গে সাক্ষাৎ করেছেন
নতুন দিল্লি, ০৬ আগস্ট, ২০২১
কেন্দ্রীয় কয়লা এবং সংসদীয় বিষয়ক মন্ত্রী শ্রী প্রহ্লাদ যোশী অস্ট্রেলিয়ার প্রাক্তন প্রধানমন্ত্রী এবং সেদেশের বিশেষ বাণিজ্য দূত মিস্টার টনি অ্যাবটের নেতৃত্বে উচ্চ পর্যায়ের প্রতিনিধি দলের সঙ্গে গতকাল এক বৈঠকে মিলিত হন। প্রতিনিধিদলটি মূলত ভারত এবং অস্ট্রেলিয়ার মধ্যে বাণিজ্য ও অর্থনৈতিক সম্পর্ক সমপ্রসারণের বিষয়ে কেন্দ্রীয় মন্ত্রীর সঙ্গে বিস্তারিত আলোচনা করেন। ভারতে জ্বালানি খাতের উন্নয়নে অস্ট্রেলিয়ার সহযোগিতা নিয়ে বৈঠকে আলোচনা হয়। মিস্টার অ্যাবোটের সঙ্গে ওই বৈঠকে উপস্থিত ছিলেন অস্ট্রেলিয়ার হাইকমিশনার মিস্টার ব্যারি ও'ফারেল এও এবং অস্ট্রেলিয়ার হাই কমিশনের অর্থনৈতিক পরামর্শদাতা মিস্টার হুগ বয়লান।
এই বৈঠকে কেন্দ্রীয় কয়লা মন্ত্রী ভারতে জ্বালানির প্রধান উৎস হিসেবে কয়লার কথা উল্লেখ করে বলেন, দেশে কয়লা উৎপাদন আরও বাড়ানোর জন্য সরকার সঠিকভাবে মনোনিবেশ করেছে। তিনি অস্ট্রেলিয়ার প্রতিনিধি দলকে ভারতে ভূগর্ভস্থ কয়লার গ্যাসিফিকেশন বা কয়লা থেকে গ্যাসে রূপান্তরিত করার পদ্ধতি এবং কোল বেড মিথেন উত্তোলনের ক্ষেত্রে ভারতের সাথে সহযোগিতা করার জন্য আহ্বান জানান। ভারতে ইভি তৈরির ক্ষেত্রে অস্ট্রেলিয়ার গুরুত্বের কথা কেন্দ্রীয় মন্ত্রী উল্লেখ করেন।
অস্ট্রেলিয়ার উচ্চ পর্যায়ের প্রতিনিধিদলের সঙ্গে আয়োজিত এই বৈঠকে কয়লা মন্ত্রকের সচিব ডক্টর অনিল কুমার জৈন, খনি মন্ত্রকের সচিব শ্রী অলক ট্যান্ডন সহ উভয় মন্ত্রকের পদস্থ আধিকারিকরা উপস্থিত ছিলেন।
CG/SB
(Visitor Counter : 121
শিল্পওবাণিজ্যমন্ত্রক
২০১৮ – ১৯ – এ এমএমটিসি’র কাজের রেকর্ড উন্নতি হয়েছে
নয়াদিল্লি, ৩০ মে, ২০১৯
২০১৮-১৯ অর্থবর্ষে এমএমটিসি-র রাজস্ব আয় ৭৬ শতাংশ বেড়ে ২৮,৯৭৯ কোটি টাকা হয়েছে। গত বছর এই আয় ছিল ১৬,৪৫১ কোটি টাকা। ২০১৮-১৯ – এই সংস্থার কাজকর্ম থেকে মোট মুনাফা ৪২ শতাংশ বেড়ে ৪৭৪ কোটি টাকা হয়েছে। গত বছরে এই মুনাফার পরিমাণ ছিল ৩৩৩ কোটি টাকা। কর পরবর্তী মুনাফার পরিমানও ৬৭ শতাংশ বেড়ে ৮১.৪৩ কোটি টাকা হয়েছে। গত বছর এই মুনাফা ছিল ৪৮.৮৪ কোটি টাকা।
কোম্পানির চলতি বছরের কর পরবর্তী সংহত মুনাফার পরিমাণ দাঁড়িয়েছে ১০৮.৭২ কোটি টাকা। গত বছর এই পরিমাণ ছিল ৩৭.৫২ কোটি টাকা। ২০১৮-১৯ অর্থবর্ষে এমএমটিসি পেইড আপ ইক্যুইটি শেয়ারের জন্য ৩০ শতাংশ হারে লভ্যাংশ প্রদানের সুপারিশ করে।
SSS/PB/SB
(Visitor Counter : 75
নারীওশিশুবিকাশমন্ত্রক
‘বেটি বাঁচাও, বেটি পড়াও’ কর্মসূচির ওপর আগামীকাল একদিনের এক জাতীয় সম্মেলন
নয়াদিল্লি, ০৩ মে, ২০১৮
‘বেটি বাঁচাও, বেটি পড়াও’ কর্মসূচির রূপায়ণ ও অগ্রগতি সম্পর্কে আগামীকাল নয়াদিল্লিতে অনুষ্ঠিত হবে দেশের ২৪৪টি জেলাকে নিয়ে এক জাতীয় সম্মেলন। কেন্দ্রীয় নারী ও শিশু বিকাশ মন্ত্রকের উদ্যোগে আয়োজিত এই সম্মেলনে যোগ দেবেন ঐ ২৪৪টি জেলার ‘বেটি বাঁচাও, বেটি পড়াও’ কর্মসূচির দায়িত্বপ্রাপ্ত আধিকারিক, রাজ্য পর্যায়ের সংশ্লিষ্ট আধিকারিক এবং অন্যান্য পদস্থ কর্মী ও আধিকারিকবৃন্দ। সম্মেলনে প্রধান অতিথির আসন অলঙ্কৃত করবেন কেন্দ্রীয় নারী ও শিশু বিকাশ মন্ত্রী শ্রীমতী মানেকা সঞ্জয় গান্ধী। সম্মানিত অতিথি হিসাবে সেখানে উপস্থিত থাকবেন কেন্দ্রীয় নারী ও শিশু বিকাশ প্রতিমন্ত্রী ডঃ বীরেন্দ্র কুমার।
‘বেটি বাঁচাও, বেটি পড়াও’ কর্মসূচি রূপায়ণের ক্ষেত্রে এ পর্যন্ত অর্জিত সাফল্যের একটি চিত্রও এদিন সম্মেলনে তুলে ধরবেন নারী ও শিশু বিকাশ মন্ত্রকের সচিব শ্রী রাকেশ শ্রীবাস্তব। জন্মকালে শিশুদের লিঙ্গানুপাত বৃদ্ধির জন্য যে সমস্ত পদক্ষেপ গ্রহণ করা হয়েছে, সে সম্পর্কে আলোচনা ও অভিজ্ঞতা বিনিময়ের এক বিশেষ আয়োজন রেখেছে কেন্দ্রীয় স্বাস্থ্য ও পরিবার কল্যাণ এবং মানবসম্পদ বিকাশ মন্ত্রক। এছাড়াও, কন্যাসন্তানদের শিক্ষার বিষয়ে উৎসাহদানমূলক ব্যবস্থাগুলির কথাও তুলে ধরা হবে একদিনের এই সম্মেলনে। সুশীল সমাজের প্রতিনিধিরাও অংশগ্রহণ করবেন সেখানে।
প্রসঙ্গত উল্লেখ্য, এ বছরের ৮ মার্চ রাজস্থানের ঝুনঝুনুতে আয়োজিত এক অনুষ্ঠানে ‘বেটি বাঁচাও, বেটি পড়াও’ কর্মসূচিকে দেশের ৬৪০টি জেলায় ছড়িয়ে দেওয়ার কথা ঘোষণা করেন প্রধানমন্ত্রী শ্রী নরেন্দ্র মোদী। দেশের নতুন ২৪৪টি জেলায় এই কর্মসূচি রূপায়ণে নানাভাবে চেষ্টা চালানো হচ্ছে। এর আগে এই কর্মসূচি বাস্তবায়নের উদ্যোগ নেওয়া হয় দেশের ১৬১টি জেলায়। যে ২৩৫টি জেলা এখনও বাকি থেকে গেছে, সেখানেও প্রচারাভিযান এবং পরামর্শদানের মাধ্যমে কর্মসূচিটিকে এগিয়ে নিয়ে যাওয়ার পরিকল্পনা করা হয়েছে।
CG/SKD/SB……
(Visitor Counter : 48
প্রধানমন্ত্রীরদপ্তর
প্রধানমন্ত্রী উত্তরপ্রদেশের গাজিয়াবাদে বিবিধ উন্নয়নমূলক প্রকল্পের সূচনা করলেন
নয়াদিল্লি, ৮ মার্চ, ২০১৯
প্রধানমন্ত্রী শ্রী নরেন্দ্র মোদী আজ  উত্তরপ্রদেশের গাজিয়াবাদ সফর করেন এবং সেখানে একাধিক উন্নয়নমূলক প্রকল্পের সূচনা করেন। তিনি হিন্ডন বিমানবন্দরের সিভিল টার্মিনাল ভবনের সূচনা উপলক্ষে ফলকের আবরণ উন্মোচন করেন। এরপর, শ্রী মোদী সিকান্দরপুর সফর করেন এবং সেখানে দিল্লি-গাজিয়াবাদ-মিরাট আঞ্চলিক দ্রুতগতিসম্পন্ন পরিবহণ ব্যবস্থার শিলান্যাস করেন। এরপর তিনি বিবিধ উন্নয়নমূলক প্রকল্পের সূচনা এবং সরকারি প্রকল্পগুলির সুবিধাভোগীদের শংসাপত্র প্রদান করেন।
শ্রী মোদী গাজিয়াবাদে শহীদ স্থল  মেট্রো স্টেশন সফর করেন এবং সেখান থেকে দিলশাদ গার্ডেন পর্যন্ত মেট্রো রেল পরিষেবার যাত্রা সূচনা করেন। তিনি মেট্রোও সফর করেন।
গাজিয়াবাদের সিকান্দরপুরে এক বিশাল জনসভায় প্রধানমন্ত্রী বলেন, গাজিয়াবাদ এখন তিনটি ‘সি’ হিসেবে পরিচিত। এগুলি হল – ‘কানেক্টিভিটি’ বা যোগাযোগ; ‘ক্লিনলিনেস’ বা পরিষ্কার-পরিচ্ছন্নতা এবং ‘ক্যাপিটাল’ বা মূলধন। এ প্রসঙ্গে শ্রী মোদী গাজিয়াবাদে ক্রমবর্ধমান সড়ক ও মেট্রো যোগাযোগ ব্যবস্থার কথা উল্লেখ করেন। স্বচ্ছ সর্বেক্ষণ ক্রমতালিকায় এই শহরটি ত্রয়োদশতম স্থানে রয়েছে বলে উল্লেখ করে শ্রী মোদী বলেন, গাজিয়াবাদ উত্তরপ্রদেশের নতুন বাণিজ্য তালুক হয়ে উঠছে।
প্রধানমন্ত্রী বলেন, হিন্ডন বিমানবন্দরের নতুন অসামরিক টার্মিনাল ভবনটি নির্মিত হওয়ার ফলে গাজিয়াবাদের মানুষ এখন দিল্লি থেকে বিমানের পরিবর্তে নিজের শহর থেকে অন্যত্র বিমানে যাত্রা করতে পারবেন। তিনি আর বলেন, অতি অল্প সময়ের মধ্যে এই সিভিল টার্মিনালের নির্মাণ কেন্দ্রীয় সরকারের আন্তরিকতা এবং কর্মসংস্কৃতিকেই প্রতিফলিত করে। তিনি জানান, শহীদ স্থল থেকে মেট্রো পরিষেবার নতুন শাখার সূচনার ফলে উত্তরপ্রদেশ ও দিল্লির মধ্যে মেট্রো সফরকারীদের সময় সাশ্রয় হবে।
দিল্লি-গাজিয়াবাদ-মিরাট আঞ্চলিক দ্রুতগতিসম্পন্ন পরিবহণ ব্যবস্থা গড়ে তুলতে ৩০ হাজার কোটি টাকা খরচ করা হবে। ভারতে এ ধরণের পরিবহণ ব্যবস্থা এই প্রথম গড়ে উঠতে চলেছে। নির্মাণ কাজ শেষ হলে দিল্লি এবং মিরাটের মধ্যে যাত্রার সময় কমবে। গাজিয়াবাদে যে আধুনিক পরিকাঠামো গড়ে তোলা হচ্ছে, তার দরুণ শহর ও সংলগ্ন এলাকার মানুষের জীবনযাপনের মানোন্নয়ন ঘটবে। এ ধরণের আধুনিক পরিকাঠামো সারা দেশেই নির্মাণ করা হচ্ছে বলেও প্রধানমন্ত্রী জানান।
শ্রী মোদী ‘প্রধানমন্ত্রী শ্রমযোগী মান-ধন যোজনা’র সুফল সম্পর্কে বলতে গিয়ে জানান, এই প্রকল্পের ফলে অপ্রচলিত ক্ষেত্রের সঙ্গে যুক্ত শ্রমিকরা বার্ধক্যে আর্থিক নিরাপত্তা পাবেন। তিনি আরও জানান, ‘প্রধানমন্ত্রী কিষাণ সম্মান নিধি যোজনা’র আওতায় ২ কোটিরও বেশি কৃষক তাঁদের প্রথম কিস্তির অর্থ ইতিমধ্যেই পেয়েছেন।
তিনি আরও বলেন, প্রধানমন্ত্রী আবাস যোজনা, আয়ুষ্মান ভারত, পিএম-কিষাণ, পিএম-শ্রমযোগী মান-ধন যোজনা প্রভৃতি কর্মসূচির মাধ্যমে তাঁর সরকার অসম্ভবকে সম্ভব করে তুলছে।
CG/BD/DM
(Visitor Counter : 279
ক্রেতা, খাদ্যএবংগণবন্টনমন্ত্রক
ভারত সরকারের জাতীয় কৃষি সমবায় বিপণন ফেডারেশন অফ ইন্ডিয়া লিমিটেড, ন্যাফেড স্বাস্থ্যকর জীবন যাপন করতে সুরক্ষিত রাইস ব্র্যান অয়েল তৈরি করেছে
নতুন দিল্লি, ১৫ জুন, ২০২১
ভারত সরকারের খাদ্য ও গণবণ্টন বিভাগের সচিব সুধাংশু পান্ডে আজ ই-লঞ্চিং এর মাধ্যমে জাতীয় কৃষি সমবায় বিপণন ফেডারেশন অফ ইন্ডিয়া লিমিটেড, ন্যাফেড-এর তৈরি স্বাস্থ্যকর জীবন যাপন করতে সুরক্ষিত রাইস ব্র্যান অয়েল'এর আনুষ্ঠানিক সূচনা করেছেন। এই উপলক্ষে আয়োজিত এক অনুষ্ঠানে শ্রী পান্ডে বলেন, ন্যাফেড-এর এই উদ্যোগ ভবিষ্যতে দেশে ভোজ্যতেলের আমদানির ওপর নির্ভরতা উল্লেখযোগ্যভাবে কমবে। তিনি বলেন, এই ধরনের প্রচেষ্টা ভারতীয় ভোজ্যতেল প্রস্তুতকারী সংস্থাগুলিকে উৎসাহিত করবে। ফলে প্রধানমন্ত্রীর আত্মনির্ভর ভারত উদ্যোগকে আরও গতিশীল করবে। এই রাইস ব্র্যান তেল বাজারজাত করবে জাতীয় কৃষি সমবায় বিপণন ফেডারেশন অফ ইন্ডিয়া লিমিটেড।
আজকের এই ই-লঞ্চিং অনুষ্ঠানে অন্যদের মধ্যে উপস্থিত ছিলেন, ফুড সেফটি অ্যান্ড স্ট্যান্ডার্ড অথরিটি অফ ইন্ডিয়া'র মুখ্য কার্যনির্বাহী আধিকারিক শ্রী অরুণ সিংহল, ন্যাফেড-এর ম্যানেজিং ডিরেক্টর শ্রী সঞ্জীব কুমার চাড্ডা, ভারতের খাদ্য নিগমের চেয়ারম্যান ও ম্যানেজিং ডিরেক্টর শ্রী অতীশ চন্দ্র।
ভারতের খাদ্য নিগমের চেয়ারম্যান ও ম্যানেজিং ডিরেক্টর জানান যে, তাঁদের সঙ্গে ন্যাফেড- এর উৎপাদন ও বিপণন নিয়ে ইতিমধ্যে একটি চুক্তি সম্পাদিত হয়েছে।
ন্যাফেড-এর ম্যানেজিং ডিরেক্টর জানান, রাইস ব্র্যান অয়েল শরীরের ক্ষেত্রে নানান উপকার করে। কোলেস্টেরল নিয়ন্ত্রণে রাখে। এরমধ্যে অধিক পরিমাণে ভিটামিন ই থাকায় ক্যান্সারের ঝুঁকি কমাতে সাহায্য করে। এই ধরনের ভোজ্য তেলের ব্যবহারকে আমেরিকান হার্ট অ্যাসোসিয়েশন এবং বিশ্ব স্বাস্থ্য সংস্থা স্বীকৃতি দিয়েছে। ন্যাফেড-এর তৈরি রাইস ব্র্যান অয়েলে অতিরিক্ত পুষ্টি ও ভিটামিন রয়েছে। এই তেল ন্যাফেড-এর বিপণন কেন্দ্র ছাড়াও অনলাইন প্লাটফর্ম থেকে সংগ্রহ করা যাবে।
CG/ SB
(Visitor Counter : 150
ক্রেতা, খাদ্যএবংগণবন্টনমন্ত্রক
উপভোক্তাদের স্বার্থ রক্ষার জন্য কেন্দ্র আইনসম্মত পরিমাপবিদ্যা  বিধি ২০১১ সংশোধন করেছে
নতুন দিল্লি, ০১ ডিসেম্বর, ২০২১
কেন্দ্রীয় উপভোক্তা বিষয়ক, খাদ্য ও গণবন্টন প্রতিমন্ত্রী শ্রী অশ্বিনী কুমার চৌবে লোকসভায় আজ এক প্রশ্নের লিখিত উত্তরে জানিয়েছেন যে, সরকার চলতি বছরে গত দোসরা নভেম্বর আইনসম্মত পরিমাপবিদ্যা  বিধি ২০১১ সংশোধন করেছে।
উপভোক্তাদের স্বার্থ রক্ষার জন্য একটি নতুন নিয়ম চালু করা হয়েছে। প্যাকেটজাত পণ্যসামগ্রীতে বিক্রয় মূল্য উল্লেখ বাধ্যতামূলক করা হয়েছে। প্যাকেটজাত পণ্যসামগ্রীতে পণ্যের আকার/ পরিমাণ উল্লেখ করতে হবে, যাতে উপভোক্তা সহজেই এবিষয়ে স্পষ্ট ধারণা পেতে পারেন।
সংখ্যা অনুসারে বিক্রি হওয়া পণ্যসামগ্রীগুলির ক্ষেত্রে বিভ্রান্তি দূর করার জন্য প্যাকেটের ভেতরে থাকা পণ্যগুলির সংখ্যা বা সেট বা একক পণ্য অথবা জোড়া এই জাতীয় অন্যান্য শব্দ প্যাকেটের পরিমাণে উল্লেখ করতে হবে।
CG/SS/SKD/
(Visitor Counter : 83
প্রধানমন্ত্রীরদপ্তর
প্রধানমন্ত্রী আকাশ পথে গুজরাটের তাউতে ঘূর্ণিঝড় বিধ্বস্ত অঞ্চল পরিদর্শন করেছেন
প্রধানমন্ত্রী রাজ্যজুড়ে ত্রাণ কাজের পর্যালোচনা করেছেন
প্রধানমন্ত্রী গুজরাটের জনসাধারণকে সহমর্মিতা জানিয়েছেন
প্রধানমন্ত্রী রাজ্যে দ্রুত ত্রাণ কাজের জন্য ১ হাজার কোটি টাকার আর্থিক সাহায্য ঘোষণা করেছেন
রাজ্যের ক্ষয়ক্ষতি নির্ধারণ করতে কেন্দ্র একটি আন্তঃমন্ত্রিগোষ্ঠী পাঠাবে
বিধ্বস্ত এলাকার পরিকাঠামো পুনর্গঠনে কেন্দ্র সব ধরণের সহায়তার আশ্বাস দিয়েছে
প্রধানমন্ত্রী গুজরাটের কোভিড-১৯ পরিস্থিতির পর্যালোচনা করেছেন
ভারতে ঘূর্ণিঝড় তাউতের কারণে নিহতদের নিকট আত্মীয়দের এককালীন ২ লক্ষ টাকা এবং আহতদের ৫০ হাজার টাকা সাহায্য দেওয়া হবে
ক্ষতিগ্রস্ত রাজ্যগুলি ক্ষয়ক্ষতির বিষয়ে বিস্তারিত জানালে পর কেন্দ্র দ্রুত আর্থিক সহায়তার ব্যবস্থা করবে
নয়াদিল্লী, ১৯ মে, ২০২১
প্রধানমন্ত্রী শ্রী নরেন্দ্র মোদী আজ ঘূর্ণিঝড় তাউতে বিধ্বস্ত গুজরাটের পরিস্থিতি খতিয়ে দেখতে সে রাজ্য যান। প্রধানমন্ত্রী গুজরাটের উনা , জাফরাবাদ , মহুয়া  ও দিউয়ের ঘূর্ণিঝড় বিধ্বস্ত এলাকা আকাশপথে পরিদর্শন করেন।
এরপর তিনি গুজরাট ও দিউয়ে ত্রাণ ও পুনর্বাসন কাজের বিষয়ে একটি পর্যালোচনা বৈঠকে পৌরহিত্য করেছেন। আমেদাবাদে এই বৈঠকে তিনি গুজরাটে ত্রাণ কাজের জন্য ১ হাজার কোটি টাকার আর্থিক সাহায্যের কথা ঘোষণা করেছেন। পরবর্তীতে রাজ্যের ক্ষয়ক্ষতি নির্ধারণ করতে একটি আন্তঃমন্ত্রিগোষ্ঠী পাঠানো হবে। এই দলটি সব কিছু মূল্যায়ণ করে যে সিদ্ধান্ত নেবে তার ওপর ভিত্তি করে আরও আর্থিক সাহায্য দেওয়া হবে।
প্রধানমন্ত্রী রাজ্যের মানুষকে আশ্বস্ত করে বলেছেন, সংকটের এই সময়ে কেন্দ্র রাজ্য সরকারের সঙ্গে একযোগে কাজ করবে। দূর্গত অঞ্চলে পরিকাঠামো নির্মাণে সব রকমের সম্ভাব্য সহযোগিতার তিনি আশ্বাস দিয়েছেন।
সফরকালে প্রধানমন্ত্রী গুজরাটের কোভিড পরিস্থিতি নিয়েও পর্যালোচনা করেছেন। রাজ্য প্রশাসন কোভিড পরিস্থিতির মোকাবিলা করতে কি কি ব্যবস্থা নেওয়া হয়েছে সে বিষয়ে প্রধানমন্ত্রীকে বিস্তারিত জানিয়েছেন। সব রকমের প্রতিরোধমূলক ব্যবস্থা গ্রহণের ওপর প্রধানমন্ত্রী গুরুত্ব দিয়েছেন।
গুজরাট সফরের সময় তাঁর সঙ্গে রাজ্যের মুখ্যমন্ত্রী শ্রী বিজয় রূপানী সহ অন্যান্য আধিকারিকরা উপস্থিত ছিলেন। প্রধানমন্ত্রী এই ঘূর্ণিঝড়ে দেশের বিভিন্ন প্রান্তে যারা সমস্যার সম্মুখীন হয়েছেন তাদের সকলের প্রতি সহমর্মিতা জানিয়েছেন। তিনি এই দূর্যোগের ফলে যাঁরা প্রাণ হারিয়েছেন তাঁদের পরিবার পরিজনদের প্রতি সমবেদনা জানান। কেরালা, কর্ণাটক, গোয়া, মহারাষ্ট্র, গুজরাট, রাজস্থান এবং কেন্দ্রশাসিত দমন-দিউ-দাদরা ও নগর হাভেলীতে যাঁরা ঘূর্ণিঝড়ের কারণে প্রাণ হারিয়েছেন তাঁদের নিকটাত্মীয়কে এককালীন ২ লক্ষ টাকা এবং আহতদের ৫০ হাজার টাকা সাহায্যের কথা ঘোষণা করেছেন।
ঘূর্ণিঝড় পরবর্তী পরিস্থিতিতে ক্ষতিগ্রস্থ রাজ্যগুলির সরকারের সঙ্গে কেন্দ্র একযোগে কাজ করবে। বিভিন্ন রাজ্য তাদের ক্ষয়ক্ষতির পরিমাণ মূল্যায়ণ করে কেন্দ্রকে জানালে সরকার দ্রুত তাদের আর্থিক সহায়তার ব্যবস্থা করবে।
প্রধানমন্ত্রী বলেছেন, দূর্যোগ মোকাবিলায় আমাদের আরও বৈজ্ঞানিক পরীক্ষা-নিরীক্ষার ওপর গুরুত্ব দিতে হবে। তিনি আন্তঃরাজ্য সহযোগিতার ওপর গুরুত্ব দেওয়ার পাশাপাশি আধুনিক যোগাযোগ প্রযুক্তি ব্যবহার করে উপদ্রুত অঞ্চল থেকে মানুষদের দ্রুত সরিয়ে নিয়ে যাওয়ার ওপর গুরুত্ব দিয়েছেন। ক্ষতিগ্রস্থ বাড়িঘর ও অন্যান্য সম্পত্তি মেরামতির জন্য তিনি সকলকে তৎপর হতে আহ্বান জানিয়েছেন।
CG/CB/NS
(
শিল্পওবাণিজ্যমন্ত্রক
জাতীয় গবেষণা ও উন্নয়ন নিগমের সঙ্গে কৃষি ও প্রক্রিয়াজাত খাদ্য পণ্য রপ্তানি উন্নয়ন কর্তৃপক্ষের মউ স্বাক্ষর
নয়াদিল্লি, ২২ এপ্রিল, ২০২২
রপ্তানি মূল্য-শৃঙ্খল ব্যবস্থার প্রসারে কৃষি ও প্রক্রিয়াজাত খাদ্যপণ্য রপ্তানি উন্নয়ন কর্তৃপক্ষ  জাতীয় গবেষণা উন্নয়ন নিগম -র সঙ্গে সমঝোতাপত্র বা মউ স্বাক্ষর করেছে। কৃষি ও সংশ্লিষ্ট ক্ষেত্রের কাজকর্মে সামঞ্জস্য বজায় রেখে একযোগে কাজ করার মাধ্যমে দুই প্রতিষ্ঠানের দক্ষতা ও অভিজ্ঞতার সদ্ব্যবহারের লক্ষ্যেই এই সমঝোতাপত্র স্বাক্ষরিত হয়েছে। কৃষি রপ্তানি নীতির রূপায়ণ এবং রপ্তানি মূল্য-শৃঙ্খল ব্যবস্থাকে আরও কার্যকর করে তোলার লক্ষ্যেই এই মউ স্বাক্ষর।
কৃষি কাজে কার্বন নিঃসরণের পরিমাণ কমাতে এবং রপ্তানির জন্য কার্বন নিঃসরণমুক্ত খাদ্য সামগ্রী উৎপাদনের ক্ষেত্রে এপিইডিএ-এর সঙ্গে যৌথভাবে প্রযুক্তির প্রয়োগ বাড়ানোর লক্ষ্যে সমঝোতাপত্রে অগ্রাধিকার দেওয়া হয়েছে। স্বাক্ষরিত মউ অনুযায়ী, দুই প্রতিষ্ঠানই কৃষিজ পণ্যের রপ্তানি বাড়াতে মূল্য-শৃঙ্খল ব্যবস্থার প্রতিটি পর্যায়ে কৃষি ও খাদ্য প্রক্রিয়াকরণ সম্পর্কিত প্রযুক্তির বাণিজ্যিকীকরণের জন্য গৃহীত কর্মসূচিগুলিতে পারস্পরিক সহযোগিতা করবে। পারস্পরিক সহযোগিতার বিভিন্ন গুরুত্বপূর্ণ বিষয়ের মধ্যে রয়েছে – স্বল্প খরচে কৃষি সরঞ্জামগুলির মানোন্নয়ন, ক্ষুদ্র চাষীদের জন্য ব্যবহার-বান্ধব ও জ্বালানী সাশ্রয়কারী যন্ত্রপাতি, কৃষি ক্ষেত্রে স্টার্টআপগুলিকে সহায়তা প্রভৃতি। নতুন দিল্লিতে এপিইডিএ – এর সদর কার্যালয়ে সমঝোতাপত্রে স্বাক্ষর করেন এনআরডিসি-র চেয়ারম্যান তথা ম্যানেজিং ডায়রেক্টর কমোডর  অমিত রাস্তোগি এবং এপিইডিএ – এর সেক্রেটারি।
CG/BD/SB
(Visitor Counter : 121
প্রধানমন্ত্রীরদপ্তর
হু-র মহানির্দেশক ডঃ টেড্রস আধানম ঘেব্রেয়েসাসকে ভারতে স্বাগত জানিয়েছেন প্রধানমন্ত্রী নরেন্দ্র মোদী
গুজরাটের গান্ধীনগরে আয়োজিত হতে চলা চিরাচরিত ওষুধের ওপর হু-র বিশ্ব সম্মেলনে ডঃ টেড্রস অংশ নেবেন
নতুন দিল্লি ১৬ ই আগস্ট, ২০২৩
(প্রধানমন্ত্রী শ্রী নরেন্দ্র মোদী বিশ্ব স্বাস্থ্য সংস্থা - হু-র মহানির্দেশক ডঃ টেড্রস আধানম ঘেব্রেয়েসাসকে ভারতে স্বাগত জানিয়েছেন। শ্রী মোদী ডঃ টেড্রসের জন্য ‘তুলসীভাই’ নামটি ব্যবহার করেছেন। প্রধানমন্ত্রী এই নামটি হু-র মহানির্দেশককে দিয়েছিলেন তাঁর শেষ বারের সফরের সময়ে।
ডঃ টেড্রস গুজরাটের গান্ধীনগরে ২০২৩-এর ১৭ থেকে ১৮ ই আগস্ট অনুষ্ঠিত হতে চলা চিরাচরিত ওষুধের ওপর হু-র বিশ্ব সম্মেলনে অংশ নেবেন।
আয়ুশ মন্ত্রকের ট্যুইটের প্রত্যুত্তরে প্রধানমন্ত্রী বলেছেন :
“আমার ভালো বন্ধু তুলসীভাই নবরাত্রিতে যোগ দিতে প্রস্তুত! ভারতে স্বাগত @ডঃ টেড্রস!”
AC / SS/SG
সড়কপরিবহণওমহাসড়কমন্ত্রক
ভারতের জাতীয় মহাসড়ক কর্তৃপক্ষ মীমাংসার মাধ্যমে দাবির নিষ্পত্তি ত্বরান্বিত করেছে
নয়াদিল্লি, ১৭ জুন, ২০২০
 তিন সদস্যের বিশেষজ্ঞ কমিটি গঠন করেছে। এই কমিটি যে কোন দাবির ক্ষেত্রে দ্রুত মীমাংসার কাজ করবে। এই মীমাংসা কমিটির প্রধান হবেন বিচার বিভাগের একজন সদস্য। অন্যান্য সদস্য হিসেবে থাকবেন অবসরপ্রাপ্ত এক আধিকারিক, প্রশাসনিক আধিকারিক, অর্থ বিভাগ থেকে একজন এবং বেসরকারি ক্ষেত্র থেকে একজন বিশেষজ্ঞ। ২০১৫ সালের মধ্যস্থতাকারী আইন সংশোধন করা হয়েছিল ২০১৯ সালে। সেই সংশোধিত আইন অনুযায়ী, এখন দাবির মীমাংসার ক্ষেত্রে ১২ থেকে ১৮ মাস সময় লাগবে। এই প্রক্রিয়াটি অত্যন্ত স্বচ্ছ, নিখুঁত এবং দ্রুত হবে। কমিটির কাছে এই দাবির বিষয়টি যাওয়ার পর থেকে ছয় মাসের মধ্যে পাঁচটি সেশনের মাধ্যমে এই দাবিগুলির মীমাংসার কাজ করতে হবে। এখনও পর্যন্ত এই কমিটির কাছে ১০৮টি মামলা পাঠানো হয়েছে এবং এই মামলার ক্ষেত্রে দাবি ছিল ১৩,৩৪৯ কোটি টাকা। এর মধ্যে ৩,৭৪৩ কোটি টাকার দাবি মেটানো হয়েছে। এই প্রক্রিয়া আইনি ঝামেলা অনেকটা কমিয়ে দিয়েছে। এমনকি এই মামলায় আটকে থাকা অর্থ পাওয়ার ক্ষেত্রেও সুবিধা মিলেছে।
CG/SS/DM
সারওরসায়নমন্ত্রক
সুবিধা ন্যাপকিন
নয়াদিল্লি, ২৩ জুলাই, ২০১৯
প্রধানমন্ত্রী ভারতীয় জনঔষধী প্রকল্প বা পিএসবিজেপি-র আওতায় দেশজুড়ে খুচরো বিপণন কেন্দ্রগুলির মাধ্যমে জনঔষধী সুবিধা ন্যাপকিন পাওয়া যায়। চারটি ন্যাপকিনের একটি প্যাকের দাম ১০ টাকা।
পিএসবিজেপি যোজনায় সারা দেশে গত ১৮ জুলাই-এর হিসেবে ৫৪৪৯টি খুচরো বিপণন কেন্দ্র খোলা হয়েছে। এই প্রকল্পের অন্তর্গত ওষুধপত্র বন্টনের প্রয়োজনে তিনটি আধুনিক গুদাম স্হাপন করা হয়েছে গুরুগ্রাম, বেঙ্গালুরু এবং গুয়াহাটিতে।
এই প্রকল্পে জনঔষধী স্যানিটারি ন্যাপকিন বিক্রি শুরু হয় ২০১৮-১৯এ। গত ১৫ জুলাই-এর হিসেব অনুযায়ী ২৮ লক্ষ প্যাক ন্যাপকিন বিক্রী করা হয়েছে।
আজ লোকসভায় এক প্রশ্নের লিখিত জবাবে এই তথ্য জানান কেন্দ্রীয় রসায়ন ও সারমন্ত্রী শ্রী ডি ভি সদানন্দ গৌড়া।
CG/SSS/NS
(Visitor Counter : 79
প্রধানমন্ত্রীরদপ্তর
যোগের সৌন্দর্য্য তার সারল্যে: প্রধানমন্ত্রী
নয়াদিল্লি, ১৫ জুন, ২০২২
প্রধানমন্ত্রী শ্রী নরেন্দ্র মোদী বলেছেন, যোগের সৌন্দর্য্য তার সারল্যে অন্তর্নিহিত। তিনি বলেছেন, যোগ বাড়িতে করা যায়, কাজের ফাঁকে অথবা সকলে মিলে করা যায়। যোগাসনের জন্য একটা আসন আর খানিকটা ফাঁকা জায়গার দরকার।
এক ট্যুইট বার্তায় প্রধানমন্ত্রী, “যোগের সৌন্দর্য্য তার সারল্যে। খানিকটা ফাঁকা জায়গা আর একটা যোগ করার আসন,এই শুধু দরকার।
যোগ বাড়িতেও করা যায়, কাজের ফাঁকে করা যায় বা দলবেঁধেও করা যায়।
আমি আশা করি আপনারা নিয়মিত যোগাভ্যাস করবেন...”
PG/CB/SB
(
নারীওশিশুবিকাশমন্ত্রক
শিশুদের ওপর মোবাইল ও ইন্টারনেট ব্যবহারের প্রভাব
নতুন দিল্লি, ০৮ ডিসেম্বর, ২০২১
ন্যাশনাল কমিশন ফর প্রোটেকশন অফ চাইল্ড রাইটস  সম্প্রতি গ্রাম ও শহর অঞ্চলে "শিশুদের মোবাইল ফোন এবং ইন্টারনেটের সুবিধা সহ অন্যান্য ডিভাইস ব্যবহারের প্রভাব " শীর্ষক বিষয়ের ওপর ৫ হাজার নমুনা সংগ্রহ করে সমীক্ষার কাজ চালায়।
সমীক্ষায় দেখা গেছে ২৩.৮০ শতাংশু শিশু ঘুমনোর আগে বা ঘুমতে যাওয়ার সময় স্মার্ট ফোন ব্যবহার করে। বয়স বাড়ার সঙ্গে সঙ্গে এর ব্যবহারও বাড়ে। এতে শিশুর ওপর বিরূপ প্রভাব পড়ে। অনুপযুক্ত সময়ে স্মার্ট ফোনের ব্যববহার শিশুদের স্বাস্থ্য ও সুস্থতার ওপর ক্ষতিকারক প্রভাব ফেলতে পারে। ফলে শিশুদের মধ্যে মনসংযোগের মাত্রা হ্রায় পায়। সমীক্ষা অনুসারে দেখা গেছে ৩৭.১৫ শতাংশ শিশুর সর্বদা বা ঘন ঘন স্মার্ট ফোন ব্যবহারের কারণে মনসংযোগের মাত্রা হ্রাস পেয়েছে।
এনসিপিসিআর থেকে প্রাপ্ত তথ্য অনুসারে গবেষণার ফলাফলের ভিত্তিতে সমাজের বৃহৎ অংশ শিশুদের খেলাধুলার জন্য খেলার মাঠ এবং খেলাধুলার প্রতি উৎসাহ যোগাতে সুপারিশ করেছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন, কেন্দ্রীয় নারী ও শিশুকল্যাণ মন্ত্রী শ্রীমতী স্মৃতি জুবিন ইরানি।
CG/SS/SKD/
(Visitor Counter : 95
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ছোট ও মাঝারি শিল্পোদ্যোগ ক্ষেত্রে কর্মসংস্থান
নয়াদিল্লি, ২১ নভেম্বর, ২০১৯
প্রধানমন্ত্রীর কর্মসংস্থান সৃষ্টি কর্মসূচির আওতায় অতিক্ষুদ্র শিল্পক্ষেত্রে ২০১৬-১৭, ২০১৭-১৮ এবং ২০১৮-১৯ বর্ষে যথাক্রমে ৪ লক্ষ ৮ হাজার, ৩ লক্ষ ৮৭ হাজার এবং ৫ লক্ষ ৮৭ হাজার ব্যক্তির কর্মসংস্থান হয়েছে। কেন্দ্রীয় পরিসংখ্যান কার্যালয়ের প্রতিবেদন অনুযায়ী, ২০১৫-১৬, ২০১৬-১৭ এবং ২০১৭-১৮ সালে সর্বভারতীয় জিডিপি-তে অতিক্ষুদ্র, ছোট ও মাঝারি শিল্পোদ্যোগ ক্ষেত্রের অবদান ছিল যথাক্রমে ২৯.৫ শতাংশ, ২৯.৩ শতাংশ এবং ২৯.৭ শতাংশ। অন্য এক পরিসংখ্যানে ডাইরেক্টরেট জেনারেল অফ কমার্শিয়াল ইন্টেলিজেন্স অ্যান্ড স্ট্যাটিস্টিক্স প্রতিষ্ঠানের পক্ষ থেকে জানানো হয়েছে ২০১৬-১৭, ২০১৭-১৮ এবং ২০১৮-১৯ তথা ২০১৯-২০-র এপ্রিল-আগস্ট সময় পর্যন্ত রপ্তানি ক্ষেত্রে অতিক্ষুদ্র, ছোট ও মাঝারি শিল্পোদ্যোগ ক্ষেত্রে অবদান ছিল যথাক্রমে ৪৯.৬৯ শতাংশ, ৪৮.৫৬ শতাংশ, ৪৮.১০ শতাংশ এবং ৪৯.৬৬ শতাংশ।
অতিক্ষুদ্র, ছোট ও মাঝারি শিল্পোদ্যোগ ক্ষেত্রের প্রসারে ও উন্নয়নে মন্ত্রক একাধিক প্রকল্প রূপায়ণ করে থাকে। এই প্রকল্পগুলির মধ্যে রয়েছে প্রধানমন্ত্রীর কর্মসংস্থান সৃষ্টি কর্মসূচি, অতিক্ষুদ্র ও ছোট শিল্পোদ্যোগ – ক্লাস্টার উন্নয়ন কর্মসূচি, উত্তর-পূর্বাঞ্চলে ছোট ও মাঝারি শিল্পোদ্যোগের প্রসার, ঐতিহ্যবাহী শিল্প সংস্থাগুলির পুনরুজ্জীবনে তহবিল সহায়তা, এ ধরনের শিল্প সংস্থার উৎপাদিত পণ্য বা সামগ্রী সংগ্রহ তথা বিপণনে সহায়তা প্রভৃতি।
ক্ষুদ্র ও মাঝারি শিল্পোদ্যোগগুলির বকেয়া মেটাতে বর্তমানে চালু আইন অনুযায়ী মন্ত্রক আবেদনপত্র দাখিল করার জন্য ‘সমাধান’ পোর্টাল চালু করেছে। বকেয়া মেটানোর সঙ্গে জড়িত বাধা-বিপত্তিগুলি দূর করতে এই পোর্টাল চালু করা হয়েছে। লোকসভায় বৃহস্পতিবার এক প্রশ্নের লিখিত জবাবে এ তথ্য জানান অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি।
SSS/BD/DM
(Visitor Counter : 60
প্রতিরক্ষামন্ত্রক
অ্যারো ইন্ডিয়া – ২০২১ উপলক্ষ্যে প্রতিরক্ষামন্ত্রী শ্রী রাজনাথ সিং রাষ্ট্রদূতদের সঙ্গে ভার্চুয়ালী গোল টেবিল বৈঠক করেছেন
নতুন দিল্লি, ৭ই অক্টোবর, ২০২০
প্রতিরক্ষা মন্ত্রকের অধীনস্থ প্রতিরক্ষা সরঞ্জাম উৎপাদন দপ্তর অ্যারো ইন্ডিয়া – ২০২১ উপলক্ষ্যে রাষ্ট্রদূতদের নিয়ে ভার্চুয়ালী একটি গোল টেবিল বৈঠকের আয়োজন করেছিল। প্রতিরক্ষামন্ত্রী শ্রী রাজনাথ সিং এই বৈঠকের পৌরহিত্য করেন। ২০০-র বেশি আমন্ত্রিত বৈঠকে যোগ দিয়েছেন। এদের মধ্যে ৭৫টির বেশি দেশের রাষ্ট্রদূত, প্রতিরক্ষা অ্যাটাশে এই বৈঠকে যোগ দেন। ৩ থেকে ৭ই ফেব্রুয়ারী কর্ণাটকের রাজধানী বেঙ্গালুরুতে ত্রয়োদশ দ্বিবার্ষিক প্রদর্শনীটির আয়োজন করা হয়েছে। নতুন দিল্লির বিভিন্ন দূতাবাসের পদস্থ আধিকারিকদের অ্যারো ইন্ডিয়া – ২০২১ সম্পর্কে জানানো হয়েছে। এর ফলে তারা তাদের দেশের থেকে প্রতিনিধিদের এই আয়োজনে যোগ দিতে উৎসাহিত করবেন। ভারতীয় বিমান বাহিনী ও প্রতিরক্ষা সংক্রান্ত সরঞ্জামের উৎপাদন ক্ষমতা এখানে প্রদর্শিত হবে।
বৈঠকে প্রতিরক্ষামন্ত্রী বলেছেন, বিমান বাহিনীর ও প্রতিরক্ষার সরঞ্জাম তৈরির শিল্পে বিশ্বের প্রথম ৫টি দেশের মধ্যে জায়গা করে নেবার জন্য অ্যারো ইন্ডিয়া – ২০২১ এর আয়োজন করা হয়েছে। আত্মনির্ভরতা এবং বন্ধু রাষ্ট্রগুলির চাহিদা পূরণের জন্য এই প্রদর্শনিতে সরকারী, বেসরকারী অংশীদারিত্ব থাকবে। শ্রী সিং বলেছেন, ২০২৫ সালের মধ্যে ২৫০০ কোটি মার্কিন ডলারের সমতুল অর্থমূল্যে প্রতিরক্ষা সরঞ্জাম ও পরিষেবা রপ্তানি ভারতের মূল উদ্দেশ্য। এর মধ্যে বিমান বাহিনীতে ব্যবহৃত ৫০০ কোটি মার্কিন ডলারের সমতুল পরিমাণ পণ্য ও পরিষেবা রপ্তানীর পরিকল্পনা রয়েছে।
কোভিড – ১৯ এর আবহে বৈঠকে অংশগ্রহণকারীদের অ্যারো ইন্ডিয়া – ২০২১ এর বাণিজ্যিক লক্ষ্যের বিষয়ে জানানো হয়েছে। প্রতিরক্ষামন্ত্রী ১১ই সেপ্টেম্বর এই প্রদর্শনীর ওয়েবসাইটের সূচনা করেন। তার পর প্রদর্শনীর ৯০ শতাংশ জায়গা উৎসাহী সংস্থাগুলি বুক করে নিয়েছে। এশিয়ার বৃহত্তম এই বিমান প্রদর্শনীতে বিভিন্ন বাণিজ্যিক আলোচনার পরিকল্পনা করা হয়েছে। ৫০০-র বেশি প্রদর্শনকারী এখানে যোগ দেবেন।
প্রতিরক্ষামন্ত্রী রাষ্ট্রদূতদের উদ্দেশে আহ্বান জানিয়েছেন, তাঁদের দেশের শীর্ষস্থানীয় প্রতিরক্ষা শিল্পের প্রতিনিধিরা যাতে এই অনুষ্ঠানে যোগ দেন সেবিষয়ে উদ্যোগী হতে। শ্রী সিং এই অনুষ্ঠানে প্রদর্শনীর সরকারী উদ্বোধনী ফিল্মটি প্রকাশ করেছেন। এবারের প্রদর্শনীর মূল ভাবনা হল কোটি কোটি সুযোগের ডানা মেলার সম্ভাবনা।
প্রতিরক্ষা সরঞ্জাম উৎপাদন দপ্তর, কোভিড – ১৯ পরিস্থিতিতে কি কি ব্যবস্থা নেওয়া হয়েছে, সেবিষয়ে বিস্তারিত জানিয়েছে। কর্ণাটকের মুখ্যমন্ত্রী শ্রী বি.এস ইয়েদুরিয়াপ্পা অংশগ্রহণকারীদের জানিয়েছেন, কোভিড – ১৯ এর কথা বিবেচনা করে তাঁরা প্রয়োজনীয় ব্যবস্থা নিয়েছেন। প্রতিরক্ষা প্রতিমন্ত্রী শ্রী শ্রীপাদ যশো নায়েক, প্রতিরক্ষা সরঞ্জাম উৎপাদন দপ্তরের সচিব শ্রী রাজ কুমারও বৈঠকে বক্তব্য রাখেন।
CG/CB/SFS
(Visitor Counter : 117
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৪ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৮ কোটি ৪৭ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১৪ লক্ষ ৩৫ হাজার ৫৬৯।
দেশে সুস্পষ্টভাবে করোনায় আক্রান্তের হার বর্তমানে ৩.৪২ শতাংশ।
সুস্থতার হার বর্তমানে ৯৫.৩৯ শতাংশ।
দেশে গত ২৪ ঘণ্টায় সুস্থ হয়েছেন ২ লক্ষ ৪৬ হাজার ৬৭৪ জন। এর ফলে, মোট সুস্থতার সংখ্যা ৪ কোটি ১৭ হাজার ৮৮।
দেশে গত ২৪ ঘণ্টায় নতুন করে আক্রান্ত ১ লক্ষ ৪৯ হাজার ৩৯৪ জন।
দৈনিক-ভিত্তিতে আক্রান্তের হার ৯.২৭ শতাংশ।
সাপ্তাহিক-ভিত্তিতে আক্রান্তের হার ১২.০৩ শতাংশ।
এ পর্যন্ত নমুনা পরীক্ষা করা হয়েছে ৭৩ কোটি ৫৮ লক্ষ; গত ২৪ ঘণ্টায় নমুনা পরীক্ষা হয়েছে ১৬ লক্ষ ১১ হাজার ৬৬৬টি।
CG/BD/SB
(Visitor Counter : 86